محمد پاکپور

محمد پاکپور (پیدائش: 1961ء / 1340ھ ش تا 28 فروری 2026ء) ایرانی میجر جنرل تھے جو سپاہ پاسداران انقلاب اسلامی سے وابستہ تھے۔ وہ اسرائیل کے ہاتھوں حسین سلامی کے قتل کے بعد 13 جون 2025ء (23 خرداد 1404ھ ش) کو سپاہ پاسداران کے کمانڈر بنائے گئے اور 28 فروری 2026ء (قتل ہونے) تک اسی منصب پر رہے یہاں تک اسرائیل و امریکا کے مشترکہ فضائی حملے میں لقم اجل بن گئے۔
وہ جامعہ تہران سے جغرافیہ میں ماسٹر اور جامعہ تربیت مدرس سے سیاسی جغرافیہ میں ڈاکٹریٹ کے حامل تھے۔ پاکپور نے ایران عراق جنگ کے دوران سپاہ پاسداران میں خدمات انجام دیں اور سپاہ کی بکتر بند یونٹ کے کمانڈر رہے۔
سنہ 1997ء تا 2000ء (1376–1379 ھ ش) وہ لشکر 8 نجف کے کمانڈر رہے، پھر 2000ء تا 2003ء (1379–1382ھ ش) لشکر 31 عاشورا کی قیادت سنبھالی۔ 2003ء تا 2008ء (1382–1387ھ ش) وہ سپاہ پاسداران انقلاب اسلامی کی بری افواج کے چیف آف اسٹاف رہے، 2008–2009ء (1387–1388ھ ش) میں سپاہ کے معاونِ عملیات مقرر ہوئے اور 2009ء تا 2025ء (1388–1404ھ ش) کے درمیان 16 سال تک بَری افواج کے کمانڈر کی حیثیت سے خدمات انجام دیں۔
12 اپریل 2021ء کو یورپی اتحاد نے محمد پاکپور پر نومبر 2019ء (آبان 1398 ھ ش) میں عوامی احتجاجات کی سرکوبی اور ایران میں انسانی حقوق کی خلاف ورزیوں کے الزام میں پابندیاں عائد کیں۔

 موت 
28 فروری 2026ء کو، اسرائیلی دفاعی افواج نے اعلان کیا کہ پاک پور اسرائیل و امریکا کے ایران پر ہوائی حملے، 2026ء میں مارے گئے ہیں۔ بعد میں اس کی تصدیق ایران کے سرکاری میڈیا اسلامک ریپبلک نیوز ایجنسی نے کی۔

 حوالہ جات 

زمرہ:2026ء کی وفیات
زمرہ:1961ء کی پیدائشیں
زمرہ:سپاہ پاسداران انقلاب اسلامی کے بریگیڈیئر جنرل
زمرہ:ایرانی شخصیات
زمرہ:ایرانی جرنیل
زمرہ:جامعہ تہران کے فضلا
زمرہ:ایرانی اسلامی انقلاب کی شخصیات
زمرہ:جامعہ تربیت مدرس کے فضلا
زمرہ:سپاہ پاسداران انقلاب اسلامی کے میجر جرنیل
زمرہ:اکیسویں صدی کی ایرانی شخصیات
زمرہ:2026ء کی وفیات
زمرہ:امریکی محکمہ خزانہ کی پابندیوں کے تابع ایرانی شخصیات